turjo4nis/wikipedia-bn-dump-20250701 huggingface dataset:
রঘুনাথপুর মহকুমা

রঘুনাথপুর মহকুমা পশ্চিমবঙ্গের পুরুলিয়া জেলার একটি মহকুমা। এই মহকুমা রঘুনাথপুর পুরসভা এবং পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত ও সাতটি সেন্সাস টাউন আছে। মহকুমার সদর রঘুনাথপুরে অবস্থিত।

এলাকা 
রঘুনাথপুর পুরসভা ছাড়া এই মহকুমায় ছয়টি ব্লক রয়েছে। এগুলি হল: পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর। এই ব্লকগুলির অধীনে রয়েছে ৪৯টি গ্রাম পঞ্চায়েত ও সাতটি সেন্সাস টাউন। ব্লকের সাতটি সেন্সাস টাউন হল: সাঁওতালডিহি, চাপড়াই, আড়া, নবগ্রাম, হিজুলি ও পাড় বেলিয়া, আর্দ্রা।

ব্লক

পাড়া ব্লক 
পাড়া ব্লকের গ্রামীণ এলাকা দশটি গ্রাম পঞ্চায়েত নিগে গঠিত। এগুলি হল: আনাড়া, দেওলি, জাবাড়া-ঝাপড়া-২, উদয়পুর-জয়নগর, বাহারা, দুবরা, নাদিহা সুরুলিয়া, ভাউরিডি, জাবাড়া-ঝাপড়া-১ ও পাড়া। ব্লকের শহরাঞ্চল সাঁওতালডিহি ও চাপারি সেন্সাস টাউন নিয়ে গঠিত। ব্লকটি পাড়া ও সাঁওতালডিহি থানার অধীনস্থ। ব্লকের সদর পাড়া।

রঘুনাথপুর-১ ব্লক 
রঘুনাথপুর-১ ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: আড়া, বেরো, খাজুরা, সাঁকা, বাবুগ্রাম, চোরপাহাড়ি ও নুতনদি। ব্লকের শহরাঞ্চল আড়া সেন্সাস টাউনটি নিয়ে গঠিত। ব্লকটি রঘুনাথপুর থানার অধীনস্থ। ব্লকের সদর রঘুনাথপুর।

রঘুনাথপুর-২ ব্লক 
রঘুনাথপুর-২ ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বাদাঁ, জোড়াডিহ, নিলডিহ, চেলিয়ামা, মঙ্গলদা-মৌতোড় ও নুতনডিহ। ব্লকের শহরাঞ্চল নবগ্রাম সেন্সাস টাউনটি নিয়ে গঠিত। ব্লকটি রঘুনাথপুর ও সাঁওতালডিহি থানার অধীনস্থ। ব্লকের সদর চেলিয়ামা।

নেতুরিয়া ব্লক 
নেতুরিয়া ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: ভামুরিয়া, গুনিয়ারা, রায়বাঁধ, শর্বরী, দিঘা, জনার্দনডিহ ও শালতোড়। ব্লকের শহরাঞ্চল হিজুলি ও পার বেলিয়া সেন্সাস টাউন দুটি নিয়ে গঠিত। ব্লকটি নেতুরিয়া থানার অধীনস্থ। ব্লকের সদর রামকানালি।

সান্তুরি ব্লক 
সান্তুরি ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বালিতোড়া, রামচন্দ্রপুর-কোটালডি, তারাবাড়ি, গরসিকা, মুরাদি ও সান্তুরি। ব্লকের কোনো শহরাঞ্চল নেই। ব্লকটি সান্তুরি থানার অধীনস্থ। ব্লকের সদর মুরারডি।

কাশীপুর ব্লক 
কাশীপুর ব্লকের গ্রামীণ এলাকা ১৩টি গ্রাম পঞ্চায়েত নিগে গঠিত। এগুলি হল: য়াগারদি-চিত্রা, গোরানডিহ, মনিহারা, সোনাথালি, বাড়া, হাদালদা-উপাড়া, রাঙামাটি-রঞ্জনডিহ, বেকো, কালীদহ, সিমলা-ধনারা, গগনাবাদ, কাশীপুর ও সোনাইঝুরি। ব্লকের শহরাঞ্চল আর্দ্রা সেন্সাস টাউনটি নিয়ে গঠিত। ব্লকটি কাশীপুর থানার অধীনস্থ। ব্লকের সদর পঞ্চকোটরাজ।

বিধানসভা কেন্দ্র 
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে: 
 রঘুনাথপুর পুরসভা, রঘুনাথপুর-১ ব্লক, নেতুরিয়া ব্লক ও সান্তুরি ব্লক নিয়ে রঘুনাথপুর বিধানসভা কেন্দ্র গঠিত।
 পাড়া ব্লক ও রঘুনাথপুর-২ ব্লক নিয়ে পাড়া বিধানসভা কেন্দ্র গঠিত।
 কাশীপুর ব্লক কাশীপুর বিধানসভা কেন্দ্রের একটি অংশ।
 পাড়া ও রঘুনাথপুর বিধানসভা কেন্দ্র তফসিলি জাতি প্রার্থীদের জন্য সংরক্ষিত।
 পাড়া ও কাশীপুর বিধানসভা কেন্দ্র পুরুলিয়া লোকসভা কেন্দ্রের অন্তর্গত।
 রঘুনাথপুর বিধানসভা কেন্দ্র বাঁকুড়া লোকসভা কেন্দ্রের অন্তর্গত।

পাদটীকা 

পশ্চিমবঙ্গের মহকুমা
পুরুলিয়া জেলা
পুরুলিয়া জেলার মহকুমা
কেটি পেরি

ক্যাথরিন এলিজাবেথ হাডসন (ইংরেজিতে:Katheryn Elizabeth Hudson; জন্ম ১৫ অক্টোবর, ১৯৮৪) একজন আমেরিকান সঙ্গীত-শিল্পী গীতিকার। ক্যালিফোর্নিয়ার সান্টা বারবারা শহরে পেরির জন্ম হয়। শৈশবে তিনি খ্রীস্টান যাজক অভিভাবক দ্বারা পালিত হন। তিনি শৈশবে গোস্পেল সঙ্গীত শুনতেন এবং শিশু হিসেবেই চার্চে গান করতেন। মাধ্যমিক বিদ্যালয় থেকে জিইডি পরীক্ষা দেয়ার পর তিনি সঙ্গীতকে পেশা হিসেবে বেছে নেয়ার সিদ্ধান্ত নেন।

২০০১ সালে তিনি নিজের নামে প্রথম সঙ্গীত অ্যালবাম প্রকাশ করেন। অ্যালবামটিতে পেরি প্রধানত গোস্পেল ধারার গান করেছেন। পরবর্তিতে ২০০৪ থেকে ২০০৫ পর্যন্ত তিনি তার দ্বিতীয় অ্যালবাম ও টিম ম্যাট্রিক্সের সাথে একটি মিশ্র অ্যালবামের কাজ করেন, তবে অ্যালবাম দুটি শেষ পর্যন্ত প্রকাশিত হয়নি।
 
২০০৭ সালে পেরি ক্যাপিটল মিউজিক গ্রুপের সাথে চুক্তি করেন এবং তার নাম পরিবর্তন করে কেটি পেরি রাখেন। এসময় তিনি ইন্টারনেটে তার প্রথম একক সঙ্গীত ইউ'র সো গে প্রকাশ করেন। এই গান তাকে কিছুটা খ্যাতি এনে দিলেও গানটি চার্টে অন্তর্ভুক্ত হয়নি। ২০০৮ সালে তিনি সর্বাধিক খ্যাতি অর্জন করেন তার দ্বিতীয় একক সঙ্গীত প্রকাশের মাধ্যমে।

গানটির নাম আই কিসড এ গার্ল এটি আন্তর্জাতিক খ্যাতি অর্জন করে এবং বিভিন্ন দেশের টপ চার্টে স্থান করে নেয়। পেরির প্রথম প্রধান অ্যালবাম ওয়ান অফ দ্য বয়েস একই সালে প্রকাশিত হয়। অ্যালবামটি ঐ বছরের বিশ্বের তেত্রিশতম সর্বোচ্চ বিক্রীত অ্যালাবামে পরিণত হয়।

রেকর্ডিং ইন্ডাস্ট্রি অ্যাসোসিয়েশন অফ অ্যামেরিকা অ্যালবামটিকে প্লাটিনাম সনদ দেয়। বিলবোর্ড কর্তৃক প্রকাশিত ২০০০-১০ দশকের সেরা ১০০ শিল্পীর তালিকায় পেরি ৯৭তম স্থান দখল করে। তিনি অদ্ভুত ধরনের পোশাক পরিধানের মাধ্যমে পরিচিতি লাভ করেন।

তার পরবর্তি অ্যালবাম টিনএজ ড্রিম ২৪ আগস্ট ২০১০ সালে যুক্তরাষ্ট্র ও কানাডায় প্রকাশিত হয়। অ্যালবামটি ৩০ আগস্ট বিশ্বব্যাপী প্রকাশিত হয়। বিলবোর্ড ২০০ তালিকায় অ্যালবামটি শীর্ষস্থান দখল করে। ট্র্যাভিস ম্যাককয়ের সাথে পেরির দীর্ঘদিনের প্রণয়-ঘটিত সম্পর্ক ছিল, তবে বর্তমানে তিনি রাসেল ব্র্যান্ডের সাথে চুক্তিবদ্ধ।

তথ্যসূত্র

বহিঃসংযোগ 

 Official website
 
 

১৯৮৪-এ জন্ম
জীবিত ব্যক্তি
মার্কিন সঙ্গীতশিল্পী
ক্যালিফোর্নিয়ার গীতিকার
২১শ শতাব্দীর মার্কিন সঙ্গীতশিল্পী
২১শ শতাব্দীর মার্কিন গায়িকা
মার্কিন পপ গায়িকা
মার্কিন গায়িকা-গীতিকার
মার্কিন নারীবাদী
নারীবাদী সঙ্গীতজ্ঞ
মার্কিন পপ সঙ্গীতশিল্পী
মার্কিন রক গায়িকা
এমটিভি ইএমএ বিজয়ী
কলাম্বিয়া রেকর্ডসের শিল্পী
ব্রিট পুরস্কার বিজয়ী
মার্কিন যুক্তরাষ্ট্রের এলজিবিটিকিউ অধিকার কর্মী
ইউনিসেফের শুভেচ্ছাদূত
ক্যাপিটল রেকর্ডসের শিল্পী
নৃত্য-পপ সঙ্গীতজ্ঞ
আইল্যান্ড রেকর্ডসের শিল্পী
মার্কিন নারী সক্রিয়কর্মী
ক্যালিফোর্নিয়ার সঙ্গীতশিল্পী
বছরের শ্রেষ্ঠ আন্তর্জাতিক অ্যালবামের জন্য জুনো পুরস্কার বিজয়ী
২১শ শতাব্দীর মার্কিন অভিনেত্রী
ক্যালিফোর্নিয়ার সমাজকর্মী
মার্কিন চলচ্চিত্র অভিনেত্রী
মার্কিন পপ রক কণ্ঠশিল্পী
মার্কিন রক গিটারবাদক
মার্কিন টেলিভিশন অভিনেত্রী
মার্কিন কণ্ঠাভিনেত্রী
মার্কিন রক গীতিকার
হোভানিজ ড্যানিয়েলিয়ান

হোভানিজ ড্যানিয়েলিয়ান (; জন্ম ১১ই এপ্রিল, ১৯৮৭) একজন আর্মেনীয় লাইট ফ্লাইওয়েট অপেশাদার মুষ্টিযোদ্ধা। তিনি ২০০৮ বেইজিং অলিম্পিকে খেলার যোগ্যতা অর্জন করেছিলেন এবং ইংল্যান্ডের লিভারপুলে অনুষ্ঠিত ২০০৮ ইউরোপীয় অপেশাদার মুষ্টিযুদ্ধ চ্যাম্পিয়নশিপে নিজের বিভাগে সোনা জেতেন।

কর্মজীবন 
বুলগেরিয়ার প্লোভদিভে অনুষ্ঠিত ২০০৬ ইউরোপীয় চ্যাম্পিয়নশিপে তিনি সেমিফাইনালে রাশিয়ান মুষ্টিযোদ্ধা দাভিদ আইরাপেটিয়ানের কাছে পরাস্ত হয়ে ব্রোঞ্জ পদক লাভ করেন।

২০০৭ বিশ্ব চ্যাম্পিয়েনশিপে কোয়ার্টার ফাইনালে থাই মুষ্টিযোদ্ধা আমনাত রুয়েনরোয়েং-এর কাছে তিনি পরাস্ত হন। তবে তার এই সাফল্যের জন্য তিনি বেইজিং অলিম্পিকে অংশগ্রহণের যোগ্যতা অর্জন করেন।

২০০৮ অলিম্পিকে, ড্যানিয়েলিয়ান থমাস এসোম্বাকে প্রথম রাউন্ডে পরাস্ত করার পর পরের রাউন্ডে বির্ঝান ঝাকিপভের কাছে ১৩:৭ ফলে পরাজিত হন।

ইংল্যান্ডের লিভারপুলে অনুষ্ঠিত ২০০৮ ইউরোপীয় অপেশাদার মুষ্টিযুদ্ধ চ্যাম্পিয়নশিপে ড্যানিয়েলিয়ান স্পেনীয় মুষ্টিযোদ্ধা হোসে ডে লা নিয়েভ লিনারেসকে ফাইনালে হারিয়ে স্বর্ণ পদক লাভ করেন।

রাশিয়ার মস্কোতে অনুষ্ঠিত ২০১০ ইউরোপীয় অপেশাদার মুষ্টিযুদ্ধ চ্যাম্পিয়নশিপের সেমিফাইনালে তিনি আজারবাইজানের এলভিন মামিশজাদেকে পরাজিত করে ব্রোঞ্জ পদক জয় করেন।

পাদটীকা

বহিঃসংযোগ 
 ২০০৬ ইউরোপীয় চ্যাম্পিয়নশিপের ফল
 ২০০৭ বিশ্ব চ্যাম্পিয়নশিপ
 জীবনী

আর্মেনীয় মুষ্টিযোদ্ধা
জীবিত ব্যক্তি
আর্মেনিয়ার অলিম্পিক মুষ্টিযোদ্ধা
২০০৮ গ্রীষ্মকালীন অলিম্পিকের মুষ্টিযোদ্ধা
১৯৮৭-এ জন্ম
আর্মেনীয় ক্রীড়াবিদ
নোয়েল স্ট্রিটফিল্ড

মেরি নোয়েল স্ট্রিটফিল্ড (ইংরেজি ভাষায়: Mary Noel Streatfeild) (২৪ ডিসেম্বর ১৮৯৫ – ১১ সেপ্টেম্বর ১৯৮৬) ছিলেন একজন ইংরেজ লেখক, ঔপন্যাসিক। তিনি সর্বাধিক পরিচিত ব্যালে সুজ (Ballet Shoes) শীর্ষক উপন্যাস রচনার জন্য। তার বেশ কিছু উপন্যাস অবলম্বনে চলচ্চিত্র ও টেলিভিশন নাটক নির্মিত হয়েছে।

জীবনী 
স্ট্রিটফিল্ড ১৮৯৫ সালের ২৪ ডিসেম্বর ইংল্যান্ডের সাসেক্সে জন্মগ্রহণ করেন। তিনি ছিলেন তার বাবা-মায়ের পাঁচ সন্তানের মধ্যে দ্বিতীয়। স্ট্রিটফিল্ডের জীবনী তার তিনটি উপন্যাসে বর্ণিত হয়েছে: এ ভিকারেজ অফ ফ্যামিলি, অ্যাওয়ে ফ্রম দ্য ভিকারেজ এবং বেয়ন্ড দ্য ভিকারেজ। নাট্যচর্চা তিনি পেশা হিসেবে বেছে নিয়েছেন। স্ট্রিটফিল্ডের দশ বছর অভিনয়ের অভিজ্ঞতা ছিল। বেশ কিছু খ্যাতনামা নাট্য-প্রতিষ্ঠানের সঙ্গে তার সম্পর্ক ছিল, যার ছিল তার রচিত কয়েকটি বিখ্যাত শিশু উপন্যাসের ভিত্তি। এসব উপন্যাসে মূলত সাংস্কৃতিক কর্মকাণ্ডে জড়িত শিশুদের সমস্যা, সংকট, সম্ভাবনা ইত্যাদি চিত্রিত হয়েছে।

স্ট্রিটফিল্ডের প্রথম শিশু-গ্রন্থ ব্যালে সুজ। এই গ্রন্থের মাধ্যমে তার সফল সাহিত্য কর্মসমূহের সূচনা ঘটে। তার তৃতীয় গ্রন্থ দ্য সার্কাস ইজ কামিং ১৯৩৯ সালে কার্নেগি মেডেল জিতেছিল।

১৯৮৩ সালে স্ট্রিটফিল্ড ব্রিটিশ সরকারের অফিসার অফ দ্য অর্ডার অফ দ্য ব্রিটিশ এম্পায়ার হিসেবে নিযুক্ত হন।

তথ্যসূত্র

বহিঃসংযোগ 
 The Noel Streatfeild homepage
 Collecting Books and Magazines Biography and images of early editions of Streatfeild's books
 A brief biography

১৮৯৫-এ জন্ম
১৯৮৬-এ মৃত্যু
ইংরেজ সাহিত্যিক
ইংরেজ শিশুসাহিত্যিক
২০শ শতাব্দীর ইংরেজ ঔপন্যাসিক
অফিসার্স অব দি অর্ডার অব দ্য ব্রিটিশ এম্পায়ার
ব্যালেট সুজ (চলচ্চিত্র)

ব্যালেট সুজ (ইংরেজি ভাষায়: Ballet Shoes) ২০০৭ সালে প্রকাশিত একটি ইংরেজ টেলিভিশন চলচ্চিত্র। চলচ্চিত্রটি শিশু ঔপণ্যাসিক নোয়েল স্ট্রিটফিল্ড কর্তৃক ১৯৩৬ সালে রচিত একই নামের উপন্যাস অবলম্বনে নির্মাণ করা হয়। গ্রানাডা প্রোডাকশন এটি নির্মাণ করে এবং বিবিসি ওয়ানে ২৬ ডিসেম্বর ২০০৭ সালে এটি প্রথম প্রচারিত হয়। স্যান্ড্রা গোল্ডব্যাচার ছিলেন এই চলচ্চিত্রের পরিচালক। এমা ওয়াটসন, রিচার্ড গ্রিফথস, লুসি বইনটন, ভিক্টোরিয়া উড, ইয়াসমিন পেইজ ও এমিলা ফক্স এতে প্রধান চরিত্রসমূহে অভিনয় করেন।

তথ্যসূত্র

বহিঃসংযোগ 
 ব্যালেট সুজ - বিবিসি ওয়ান
 

ইংরেজি ভাষার চলচ্চিত্র
২০০৭-এর চলচ্চিত্র

ja:バレエ・シューズ (小説)#映像化
কেট ডিক্যামিলো

কেট ডিক্যামিলো (ইংরেজি ভাষায়: KateDiCamillo) (জন্ম মার্চ ২৫, ১৯৬৪) একজন আমেরিকান শিশু সাহিত্যিক। তিনি সর্বাধিক পরিচিত তার দ্য টেল অফ ডেসপ্যারক্স, বিকজ অফ উইন ডিক্সি এবং মার্সি ওয়াটসন গ্রন্থের জন্য। দ্য টেল অফ ডেসপ্যারক্স ও বিকজ অফ উইন ডিক্সি গ্রিন্থ দুইটি নিউবেরি মেডেল পুরস্কার লাভ করে। এছাড়া ডিক্যামিলো বহু গ্রন্থ, উপন্যাস রচনা করেছেন যার মধ্যে অনেকগুলো পুরস্কারপ্রাপ্ত।

জন্ম ও শিক্ষজীবন 
কেট ডিক্যামিলো ১৯৬৪ সালে ফিলাডেলফিয়ায় জন্মগ্রহণ করেন। শৈশবে তিনি দীর্ঘকাল নিউমোনিয়া রোগে ভুগেছিলেন। পাঁচ বছর বয়সে তিনি স্বাস্থ্যগত কারণে (অধিক উষ্ণ আবহাওয়া) তার মা ও বড় ভাইসহ ফ্লোরিডায় স্থানান্তরিত হন। তবে তার বাবা কখনোই ফ্লোরিডায় তাদের কাছে আসেনি। তার বড় ভাই একজন খ্যাতিমান স্থপতি এবং মা শিক্ষক। ১৯৮৭ সালে ডিক্যামিলো ইউনিভার্সিটি অফ ফ্লোরিডা থেকে ইংরেজি বিষয়ে স্নাতক ডিগ্রী লাভ করেন। এরপরে তিনি বিভিন্ন প্রতিষ্ঠানে কর্মরত ছিলেন।

কর্মজীবন 
কেট ডিক্যামিলো ৩০ বছর বয়সে তিনি মিনিয়াপোলিসে স্থানান্তরিত হন এবং সেখানে একটি বইয়ের গুদামঘরে চাকরি শুরু করেন। এই চাকরিতে থেকেই মূলত তিনি শিশুদের জন্য লিখতে উদ্বুদ্ধ হন। এখানে কর্মরত থাকাকালেই তিনি তার বিখ্যাত শিশু-গ্রন্থ বিকজ অফ উইন ডিক্সি রচনা করেন।

প্রকাশিত বই

পুরস্কার ও সম্মাননা

তথ্যসূত্র

বহিঃসংযোগ 
 কেট ডিক্যামিলোর ওয়েবসাইট
 
 Kate DiCamillo bio - ক্যান্ডেলউইক প্রেস-এর ওয়েবসাইটএ কেট ডিক্যামিলো

মার্কিন লেখিকা
১৯৬৬-এ জন্ম
জীবিত ব্যক্তি
মার্কিন শিশুসাহিত্যিক
মার্কিন ঔপন্যাসিক
১৯৬৪-এ জন্ম
২০শ শতাব্দীর মার্কিন ঔপন্যাসিক
২১শ শতাব্দীর মার্কিন ঔপন্যাসিক
২০শ শতাব্দীর মার্কিন লেখিকা
২১শ শতাব্দীর মার্কিন লেখিকা
ফ্লোরিডা বিশ্ববিদ্যালয়ের প্রাক্তন শিক্ষার্থী
মার্কিন নারী ঔপন্যাসিক
২০০৮ গ্রীষ্মকালীন অলিম্পিকে মুষ্টিযুদ্ধ – ফ্লাইওয়েট

২০০৮ গ্রীষ্মকালীন অলিম্পিকে ফ্লাইওয়েট প্রতিযোগিতা ছিল দ্বিতীয় সর্বনিম্ন ওজনের অপেশাদার মুষ্টিযুদ্ধের বিভাগ আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ফ্লাইওয়েট শ্রেণীভুক্ত হত, যারা ৫১ কিলোগ্রাম (১১২.৪ পাউন্ড) থেকে কম ওজনের।

অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।

পদকবিজয়ী

সময়সূচী 
সমস্ত সময় China Standard Time (UTC+৮)

ড্র

ফাইনাল

ঊর্ধাংশ

নিম্নাংশ

আরও দেখুন 
 ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - ফ্লাইওয়েট

বহিঃসংযোগ 
 AIBA 
 ফলাফল

২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ
২০০৮ গ্রীষ্মকালীন অলিম্পিকে মুষ্টিযুদ্ধ – ব্যান্টমওয়েট

২০০৮ গ্রীষ্মকালীন অলিম্পিকে ব্যান্টমওয়েট প্রতিযোগিতা ছিল তৃতীয় সর্বনিম্ন ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ব্যান্টমওয়েট শ্রেণীভুক্ত হত, যারা ৫৪ কিলোগ্রাম (১১৯ পাউন্ড) থেকে কম ওজনের।

অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।

পদকবিজয়ী

সময়সূচী 
সমস্ত সময় China Standard Time (UTC+৮)

ড্র

ফাইনাল

ঊর্ধাংশ

নিম্নাংশ

আরও দেখুন 
 ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - ব্যান্টমওয়েট

বহিঃসংযোগ 
 AIBA 
 ফলাফল

২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ
২০০৮ গ্রীষ্মকালীন অলিম্পিকে মুষ্টিযুদ্ধ – ফেদারওয়েট

২০০৮ গ্রীষ্মকালীন অলিম্পিকে ফেদারওয়েট প্রতিযোগিতা ছিল চতুর্থ সর্বনিম্ন ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ব্যান্টমওয়েট শ্রেণীভুক্ত হত, যারা ৫৭ কিলোগ্রাম (১২৫.৭ পাউন্ড) থেকে কম ওজনের।

অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।

পদকবিজয়ী

সময়সূচী 
সমস্ত সময় China Standard Time (UTC+৮)

ড্র

ফাইনাল

ঊর্ধাংশ

নিম্নাংশ

আরও দেখুন 
 ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - ফেদারওয়েট

বহিঃসংযোগ 
 AIBA 
 ফলাফল

২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ
চাঁচল মহকুমা

চাঁচল মহকুমা পশ্চিমবঙ্গের মালদহ জেলার একটি মহকুমা। এই মহকুমা চাঁচল-১, চাঁচল-২, রতুয়া-১, রতুয়া-২, হরিশ্চন্দ্রপুর-১ ও হরিশ্চন্দ্রপুর-২ নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত রয়েছে। মহকুমার সদর চাঁচল।

এলাকা 
চাঁচল মহকুমার চাঁচল-১, চাঁচল-২, রতুয়া-১, রতুয়া-২, হরিশ্চন্দ্রপুর-১ ও হরিশ্চন্দ্রপুর-২ ব্লক ছয়টির অধীনে মোট ৪৯টি গ্রাম পঞ্চায়েত রয়েছে। এই ছয়টি ব্লকে কোনো শহরাঞ্চল নেই।

ব্লক

চাঁচল-১ ব্লক 
চাঁচল-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: আলিহন্দা, চাঁচল, খরবা, মাকদামপুর, ভগবানপুর, কালীগ্রাম, মহানন্দাপুর ও মতিহারপুর। ব্লকটি খরবা থানার অধীনস্থ। ব্লকের সদর চাঁচল।

চাঁচল-২ ব্লক 
চাঁচল-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল: ভাকরি, ধানগাড়া-বিষাণপুর, গৌড়হন্দা, ক্ষেমপুর, চন্দ্রপাড়া
, জালালপুর ও মালতীপুর। ব্লকটি খরবা(বর্তমান চাঁচল) থানার অধীনস্থ। ব্লকের সদর মালতীপুর।

রতুয়া-১ ব্লক 
রতুয়া-১ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বাহারাল, চাঁদমণি-২, মহানন্দাতলা, ভাদো, বিলাইমারি, দেবীপুর, রতুয়া, চাঁদমণি-১, কাহালা ও সামসি। ব্লকটি রতুয়া থানার অধীনস্থ। ব্লকের সদর রতুয়া।

রতুয়া-২ ব্লক 
রতুয়া-২ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: আড়াইডাঙা, পরানপুর, পুখুরিয়া, শ্রীপুর-১, মহারাজপুর, পীরগঞ্জ, সম্বলপুর ও শ্রীপুর-২। ব্লকটি রতুয়া থানার অধীনস্থ। ব্লকের সদর পুখুরিয়া।

হরিশ্চন্দ্রপুর-১ ব্লক 
হরিশ্চন্দ্রপুর-১ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল: ভিঙ্গোল, হরিশ্চন্দ্রপুর, খুশিদহ, রশিদাবাদ, বারুই, মহেন্দ্রপুর ও তুলসীহট্ট। ব্লকটি হরিশ্চন্দ্রপুর থানার অধীনস্থ। ব্লকের সদর হরিশ্চন্দ্রপুর।

হরিশ্চন্দ্রপুর-২ ব্লক 
হরিশ্চন্দ্রপুর-২ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল: দৌলতপুর, মালিওর-১, সাদলিচক, দৌলতনগর, মালিওর-২, সুলতাননগর, ইসলামপুর, মাশালদহ ও ভালুকা। ব্লকটি হরিশ্চন্দ্রপুর থানার অধীনস্থ। ব্লকের সদর বড়দুয়ারি।

বিধানসভা কেন্দ্র 
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে চাঁচল-১ ব্লক ও হরিশ্চন্দ্রপুর-১ ব্লকের বারুই, খুশিদহ, রশিদাবাদ ও তুলসীহট্ট গ্রাম পঞ্চায়েত নিয়ে চাঁচল বিধানসভা কেন্দ্র গঠিত হয়েছে। হরিশ্চন্দ্রপুর-১ ব্লকের অপর তিনটি গ্রাম পঞ্চায়েত ও হরিশ্চন্দ্রপুর-২ ব্লক নিয়ে হরিশ্চন্দ্রপুর বিধানসভা কেন্দ্র গঠিত হয়েছে। চাঁচল-২ ব্লক ও রতুয়া-২ ব্লকের মহারাজপুর, পীরগঞ্জ, শ্রীপুর-১, শ্রীপুর-২ ব্লক নিয়ে মালতীপুর বিধানসভা কেন্দ্র গঠিত হয়েছে। রতুয়া-২ ব্লকের অপর চারটি গ্রাম পঞ্চায়েত ও রতুয়া-১ ব্লক নিয়ে রতুয়া বিধানসভা কেন্দ্র গঠিত হয়েছে। এই চারটি বিধানসভা কেন্দ্রই মালদহ উত্তর লোকসভা কেন্দ্রের অন্তর্গত।

তথ্যসূত্র

পশ্চিমবঙ্গের মহকুমা
মালদহ জেলা
মালদহ জেলার মহকুমা
হোসেন শাহী রাজবংশ

হোসেন শাহী রাজবংশ ১৪৯৪ থেকে ১৫৩৮ খ্রিষ্টাব্দের মধ্যবর্তী সময়ে বাংলা শাসন করে।

আলাউদ্দিন হোসেন শাহ 
এই বংশের শ্রেষ্ঠ সুলতান ছিলেন আলাউদ্দিন হোসেন শাহ। তার রাজত্বকালে বাংলায় এক সাংস্কৃতিক নবজাগরণ দেখা যায়। তিনি কামরূপ, কামতা ও উড়িষ্যার জাজনগর অধিকার করেছিলেন। তার রাজ্য চট্টগ্রাম পর্যন্ত প্রসারিত ছিল। আলাউদ্দিন হুসেন শাহের রাজত্বকালেই চট্টগ্রামে পর্তুগিজ বণিকদের আনাগোনা শুরু হয়। তার আমলে বর্তমান বাংলাদেশ-র ভারত সীমান্তবর্তী চাঁপাইনবাবগঞ্জ জেলা-র শিবগঞ্জ উপজেলা-র ছোট সোনা মসজিদ নির্মিত হয়।

নাসিরউদ্দিন নুসরাত শাহ 
বাবরের ভারত অভিযানকালে নাসিরউদ্দিন নুসরাত শাহ আফগান নেতাদের আশ্রয় দিয়েছিলেন। যদিও তিনি নিজে নিরপেক্ষ থাকেন। নুসরত শাহ বাবরের সঙ্গে চুক্তি করে বাংলাকে বাবরের অভিযানের হাত থেকে রক্ষা করেন।

গিয়াসউদ্দিন মাহমুদ শাহ 
গিয়াসুদ্দিন মামুদ শাহ এই বংশের শেষ সুলতান যিনি গৌড় থেকে রাজ্যশাসন করতেন। উত্তর-পশ্চিম সীমান্ত অঞ্চলে তাকে আফগান শক্তির সঙ্গে যুদ্ধ করতে হয়। ১৫৩৮ সালে আফগানরা গৌড় অধিকার ও লুণ্ঠন করে। এরপর মুঘল আগ্রাসনের পূর্বে কয়েক দশক তারা গৌড়েই বসবাস করেছিলেন।

শাসকবৃন্দ 
 আলাউদ্দিন হোসেন শাহ (১৪৯৩-১৫১৯)
 নাসিরউদ্দিন নুসরাত শাহ (১৫১৯-১৫৩৩)
 দ্বিতীয় আলাউদ্দিন ফিরোজ শাহ (১৫৩৩)
 গিয়াসউদ্দিন মাহমুদ শাহ (১৫৩৩-১৫৩৮)

আরও দেখুন 
 বাংলার শাসকগণ
 বাংলার ইতিহাস
 সুন্নি মুসলমান রাজবংশের তালিকা

তথ্যসূত্র 

বাংলার ইতিহাস
বাংলার শাসক
মালদহ জেলার ইতিহাস
বাংলা সালতানাত
হোসেন শাহী রাজবংশ
বাংলার রাজবংশ
সুন্নি মুসলিম রাজবংশ
ভারতীয় রাজশাসক
লিবইয়া

লিবইয়া একটা নাম যা একইসাথে উত্তর আফ্রিকার একটা স্থান (প্রাচীন লিবইয়া) ও মিশরের রাজা ইপাফুসের কন্যার নামকে নির্দেশ করে যা প্রাচীন গ্রিক পুরাণ ও রোমান পুরাণের আছে।

গ্রিক পুরাণে 

গ্রিক পুরাণে লিবইয়া ইথিওপিয়া অথবা সাইথিয়ার মতো অন্যতম একটি পৌরণিক নিদর্শন সংবলিত একটি স্থান যাতে আছে পরিচিত হেলেনের গ্রিক জগৎ বা তাদের সদস্যরা। ব্যক্তিগত পরিচিতির কথার বলতে গেলে লিবইয়া হচ্ছে মিশর ও মেমফিসের রাজা ইপাফুসের কন্যা, যিনি আবার জিউসের ছেলে। দেবতা পোসেইডন লিবইয়াকে ধর্ষণ করেন, ফলে জন্ম নেয় তার যমজ দুই ছেলে বেলুস ও আগেনর। কেউ কেউ তৃতীয় সন্তানের কথা উল্লেখ করেন যার নাম লেলেক্স। এ ধরনের বংশানুক্রম গ্রিক শ্রোতাদের কাছে ইঙ্গিতমূলক, যা জমির ক্ষেত্রে প্রযোজ্য; তবে সাধারণ আধুনিক পাঠকদের কাছে কিছুটা ব্যাখ্যা করা প্রয়োজন।

রোমান পুরাণে 
রোমান পুরাণে লিবইয়া হচ্ছে মিশরের রাজা ইপাফুস ও তার স্ত্রী কাসসিওপিয়ার কন্যা। তিনি নেপচুন নামের একজন বিদেশীকে বিয়ে করেন যার অনেক ক্ষমতা ও আসল নাম অজানা। তাদের ছেলের নাম আবুসির যিনি পরে ঊর্ধ্ব মিশরের একজন উৎপীড়কে পরিণত হন। তিনি প্রাচীন লিবইয়াকে শাসন করতেন ও তার নামে বর্তমান কালে আধুনিক দেশ লিবিয়ার নাম রাখা হয়েছে।

গ্রিক পুরাণের বংশানুক্রমিকা

গ্রন্থপঞ্জি

তথ্যসূত্র 
 Isidore, Etymologiae xiv.4.1, 5.1
 Augustine, De civitate dei xviii.12
 Lactantius Placidus, Commentarii in Sattii Thebaida iv.73

গ্রিক পুরাণ
সুয়ানগি

সুয়ানগি হচ্ছে একধরনের পুরুষ ডাইনীবিদ্যা যা নিউ গিনির কিছু উপজাতির বিশ্বাস ব্যবস্থাতে আছে যেমন কম্বাই ও ইনানওয়াতান। সুয়ানগিরা তাদের শিকারের অভ্যন্তরীণ অঙ্গ ও রক্ত খায় ও তারপর ঘাস ও পাতা দিয়ে তাদের শরীরকে স্টাফ বানিয়ে রাখে। তারা আরও বিশ্বাস করে কোন ব্যক্তির আত্নাকে খাওয়ার ব্যাপারে। আক্রমণের পরে জীবস্মৃতকৃত শিকার বাসায় ফিরে যায় যেখানে তারা রহস্যজনকভাবে অসুস্থ হয়ে যায়। যদি কোন ব্যক্তি ঐ সুয়ানগির নাম বলতে পারে যার মাধ্যমে সে আক্রান্ত হয়েছিল, তবে তার পরিবার তাকে মেরে ফেলে ও খেয়ে ফেলে এই বিশ্বাসে যে এটা ব্যক্তির আত্নাকে মুক্ত করবে।

বহিঃসংযোগ
 en.wikipedia.org
 travel.discovery.com

ডাকিনী বিদ্যা
ক্যাটাক্লিজম

ক্যাটাক্লিজম একটি কানাডিয়ান ডেথ মেটাল ব্যান্ড। তারা তাদের সঙ্গীতকে নর্দান হাইপারব্ল্যাস্ট হিসেবে অভিহিত করে করে মিট ম্যাগাজিনে দেয়া এক বিজ্ঞাপনে ও ফিয়ার ফ্যাক্টরি ব্যান্ডকে অভিহিত করে হাইপারব্ল্যাস্ট হিসেবে। ক্যাটাক্লিজম ব্যান্ডের ড্রামার ম্যাক্স ডুহামেল খুবই দ্রুত ব্ল্যাস্ট বিট করতে পারার কারণে এই দাবি তাদের হয়ত।

পরিচিতি 
১৯৯১ সালে ক্যাটাক্লিজম ব্যান্ড গঠিত হয়। ক্যারিয়ারের শুরুতেই তারা একটি সবচেয়ে দ্রুততা সম্পন্ন চাওটিক ব্যান্ডের অন্যতম হয়ে ওঠে। ১৯৯৮ সালে ব্যান্ডটি বের করে তাদের অ্যালবাম ভিকটিমস অব দিস ফলেন ওয়ার্ল্ড। এই অ্যালবামে তাদের আগের অ্যালবাম থেকে গানের ধরনে পরিবর্তন আসে। তাদের পরবর্তী অ্যালবাম দ্যা প্রোফেসিতে দেখা যায় তারা তাদের আগের ধারায় ফিরে এসেছে যাতে আছে থ্রাশ মেটালের আমেজ। ড্রামার ম্যাক্স ডুহামেল ইনজুরির কারণে ব্যান্ডের বাইরে থাকতে বাধ্য হন। ঘটনাক্রমে তিনি ইনজুরি মুক্ত হন ও তাদের ৮ম অ্যালবাম ইন দ্যা আর্মস অব ডিভাস্টেশন-এ অংশ নেন। ক্যাটাক্লিজম ব্যান্ডের লাইন আপ অনেক ব্যান্ডের চেয়ে বেশি স্থিতি সম্পন্ন। এওএল রেডিও-এর মতে ক্যাটাক্লিজম ৭ম স্থানে ১ম ১০টি মেটাল ব্যান্ডের তালিকার মধ্যে।

বর্তমান সদস্য 
 মাওরিজিও ইয়াকোনো
 জিন-ফ্রাঙ্কোইস ডাগেনাইস
 স্টিফেন বার্বি
 ম্যাক্স ডুহামেল

বহিঃসংযোগ 
 ক্যাটাক্লিজম
 uraniummusic.com
 aolradioblog.com

ডেথ মেটাল ব্যান্ড
হেভি মেটাল সঙ্গীত দল
কানাডীয় ব্যান্ড
মেটাল ব্লেড রেকর্ডস

মেটাল ব্লেড রেকর্ডস একটি রেকর্ড লেবেল যা ব্রায়ান স্লাগেল ১৯৮২ সালে প্রতিষ্ঠা করেন। এর অফিসগুলো আছে আমেরিকা, জার্মানি ও জাপানে। এই লেবেল আমেরিকায় সনি বিএমজি মিউজিক এন্টারটেনইমেন্ট/রেড ডিস্ট্রিবিউশনের মাধ্যমে আমেরিকায় অ্যালবাম বাজারজাত করে। আগে ১৯৮৮-১৯৯৩ সালে ওয়ার্নার ব্রস. রেকর্ডস আমেরিকায় তাদের প্রকাশিত অ্যালবাম বাজারজাত করত।
মেটাল ব্লেড রেকর্ডসের শিল্পীরা বিলবোর্ডে তাদের উপস্থিতি জানান দেয়, যেমন-আমন আমার্থ, ট্রাবল, অ্যাজ আই লে ডাইয়িং, স্লেয়ার, ক্যানিবাল করপস, দ্যা ব্ল্যাক ডাহলিয়া মার্ডার, ফেটস ওয়ারনিং, লিজি বরডেন, এ্যানভিল, জব ফর আ কাউবয় ও আনআর্থ। গো গো ডলস একমাত্র মেটাল ব্লেড শিল্পী যাদের অ্যালবাম গোল্ড ও প্লাটিনাম এ্যাডওয়ার্ড পেয়েছে ও এখন পর্যন্ত নন মেটাল শিল্পী হয়ে তাদের সাথে চুক্তিতে আছে। আমেরিকায় তাদের অফিস হলো ক্যালিফোর্নিয়ার আগোরা হিলসে।

বহিঃসংযোগ 
 মেটাল ব্লেডের অফিসিয়াল ওয়েবসাইট

মার্কিন রেকর্ড লেবেল
রেকর্ড লেবেল
১৯৮২-এ মার্কিন যুক্তরাষ্ট্রে প্রতিষ্ঠিত
জাহানারা বেগম সাহিব

শাহজাদী (সার্বভৌম রাজকন্যা) জাহানার বেগম সাহিব (ইংরেজি: Jahanara Begum Sahib) (উর্দু: شاهزادی  جہاں آرا بیگم صاحب) (২ এপ্রিল ১৬১৪ – ১৬ সেপ্টেম্বর ১৬৮১) ছিলেন সম্রাট শাহ জাহান ও সম্রাজ্ঞী মুমতাজ মহলের জ্যেষ্ঠ কন্যা। তিনি তার পিতার উত্তরাধিকারী এবং ষষ্ঠ মুঘল সম্রাট আওরঙ্গজেবের জ্যেষ্ঠ বোন ছিলেন।

তথ্যসূত্র

সাহিত্য 

১৬১৪-এ জন্ম
১৬৮১-এ মৃত্যু
মুঘল সম্রাজ্ঞী
মুঘল আভিজাত্য
ভারতীয় মহিলা রাজপদ
ভারতীয় সুফি
সুফী সন্ত
সুফী কবি
নারী কবি
আগ্রার ব্যক্তি
ইসলাম এবং নারী
ইসলামের ইতিহাস
মুঘল সাম্রাজ্যের নারী
আজমিরের ব্যক্তি
মুঘল রাজকুমারী
সুফি কবি
ইরানি বংশোদ্ভূত ভারতীয় ব্যক্তি
ইসলাম ধর্মীয় নেতা
১৭শ শতাব্দীর ভারতীয় নারী
১৭শ শতাব্দীর ভারতীয় ব্যক্তি
১৭শ শতাব্দীর ভারতীয় লেখক
২০০৮ গ্রীষ্মকালীন অলিম্পিকে মুষ্টিযুদ্ধ – লাইটওয়েট

২০০৮ গ্রীষ্মকালীন অলিম্পিকে লাইটওয়েট প্রতিযোগিতা ছিল পঞ্চম সর্বনিম্ন ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা লাইটওয়েট শ্রেণীভুক্ত হত, যারা ৬০ কিলোগ্রাম (১৩২.৩ পাউন্ড) থেকে কম ওজনের।

অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।

পদকবিজয়ী

সময়সূচী 
সমস্ত সময় China Standard Time (UTC+৮)

ড্র

ফাইনাল

ঊর্ধাংশ

নিম্নাংশ

আরও দেখুন 
 ২০০৯ বিশ্ব অপেশাদার মুষ্টিযুদ্ধ চ্যাম্পিয়নশিপ - লাইটওয়েট

বহিঃসংযোগ 
 AIBA 
 ফলাফল

২০০৮ গ্রীষ্মকালীন অলিম্পিকে মুষ্টিযুদ্ধ বিভাগসমূহ